Дочкі па-рознаму адносяцца да сялянскай працы. Старэйшая Хрысціна не надта звычная да вясковага побыту, а Кацярына як прыязджае дамоў, то кароў падоіць, свіней, птушак накорміць. Аднолькава дзяцей выхоўвалі, а характары розныя. Хрысціна любіць чытаць, захапляецца культурай, па натуры вясёлая і жыццялюбівая. Ёй лёгка давалася вучоба ў школе і ўніверсітэце. А Каця рахманая, і яна больш клапоціцца пра побыт, працалюбівая, акуратная. У яе парадак пануе ва ўсім.